MILUJ MA VIAC

Renáta Montmartre Bogdáni

Autor

Vydavateľ

Licencia

Vydanie

GKBN

Renáta Mortmartre Bogdáni

Greenie knižnica

CC–BY–NC–ND

Prvé (2019)

010000

Nepanikárte / Don´t Panic

Nečítate prvotinu. Tieto básne zreli a prešli selekciou. Tie povestné prvé literárne pokusy ostali v školských laviciach mojej poézie.

Debutová zbierka ešte prechádza z rúk korektora rukami ilustrátora a anotátora. A pretože prvá je len jedna, je táto akási nultá - generálka. Sú to básne, ktorými som znovu objavovala poéziu po rokoch mlčania, doplnené aj novšími, inak orientovanými.

Môj múz - mužský proťajšok múzy, sa rozhodol ostať v anonymite. Neunikne však mojej vďačnosti, že rozozvučal vo mne tóny lýry.

Takisto aj primátorovi Revúcej Júliusovi Buchtovi patrí moje srdečné ďakujem za to, že ma podporoval v časoch mojich literárnych začiatkov.

S prekladom do angličtiny mi pomohla moja milovaná dcéra Alexandra, ďakujem 

V neposlednom rade by som chcela poďakovať Vladovi Javorskému a Zuzke Kuglerovej za ich vzácne literárne priateľstvo a pomoc pri zrode tejto zbierky.

Renáta. B.

Copyright: Renáta Bogdáni

Ilustrácie & cover foto: Renáta Bogdáni

Editor: Mgr. Art. Vlado Javorský

Doslov: Zuzana Kuglerová

Preklad: Alexandra Bogdániová

S finančným prispením primátora Revúcej Júliusa Buchtu

Rok vydania: 2019

Obsah

MILUJ MA VIAC 1

Nepanikárte / Don´t Panic 2

Obsah 3

Miluj ma veky vekov 5

Nahí napoly 6

Lovec a zviera 7

Rúca sa zvnútra 9

Ži 10

Mučíš ma 11

Frozen 13

Vinná z naivity 14

Vykoľajenie 15

Submissívna princezná 17

Nádej 18

Mrznem 19

Snívam sa ti 20

Stratený raj 21

Impressia 22

Krehké šťastie 23

Horizont 24

Milenec 25

Pahreba 26

Zmier 27

Pozde 28

Maestrovi 29

Vina 31

Besnenie Barbara 33

Priepasť 35

Geniálny plán 36

Vyhnaná z Raja 37

Nočná mora 38

Uplakaná v noci 39

Láskou ma hrej 40

Spálená 41

Dvaja sme viac 42

Buď len môj 43

Láskavé Zbohom 44

Zásnuby 45

Mína 46

Milodar 47

Ach 48

Milujem 49

Slobodná v okovách 50

Pianista 51

Nahá nádej 52

Zamrznutá priepasť 53

Keď plačú dvaja 54

Zatratená milenka 55

Ľúbiš ma ? 56

Hon 57

Postavme si 58

Mŕtvo 59

Doslov 60

Epilogue 61

Miluj ma veky vekov

Miluj ma veľmi

Miluj ma viac ako

Dokážeš

Ostaň mi verný

Daruj mi viac ako

Dostaneš

Milý môj ver mi

Svet nie je krásna

Pesnička

Skrytá za dvermi

Umiera dávna

iskrička

Miluj ma veľmi

Osuš ma slzami

Nádeje

V krajine s tieňmi

Nechajme tatami

Nájdené

Bez teba som  len

Kus mäsa pre svorku vlkov

Padnutý anjel

Trpiaci na veky vekov...

Nahí napoly

Samota bolí,

nič nehovorí,

málo vie.

Stratení v roli,

nebyť po vôli

pánovej...

Nahí sme boli

v mínovom poli

trápenia.

Drzí a holí

v nechutnej roli

párenia...

Mlčanie dáva mizernú nádej

zmierenia.

Smilstvo aj pýchu prikrýva závoj

brieždenia.

Lovec a zviera

V baldachýnovej posteli odpočíva šuhaj smelý.

Drieme obklopený haldou bezvládnych tiel.

Vtáky, čo doleteli, tvory, čo onemeli,

Pohľadom skamenelým už patria jemu len.

Nastáva moja chvíľa, les tíško odpočíva.

Cez tmu môj pohľad číha.

Zajka chcem!

Chodníčky vychodené lunou sú osvietené.

Nocou sa ku mne ženie

Nepriateľ...

Lovec ma šípom ranil, no nechcem jeho azyl

Voči sebe obrátil všetok môj hnev.

Už zviera k tebe letí, mohutné zuby cerí,

škrabance divej zveri

na tvári....

Brániš sa ako vládzeš, no svoj strach neovládneš.

Aj keď si Leoš Mareš

Čo to je?

Naša krv spolu tečie, čas hrozivo sa vlečie.

Východniarske nárečie

Co šalíš ?

Odchádzaš pokorený, zbitý a dohryzený,

korisť bezmocnej ženy

pokánie...

Ja lížem svoje rany, všetko zahmlieva sa mi.

Chvejúcimi labami

Sa chránim.

Keď v bezpečí si líhaš, moje drápy preklínaš.

V hlave máš zo mňa miš-maš

V spleti tiel.

Všade sú tvoje stopy, pachu mám plné nozdry.

Z lovca sa stala korisť,

Prečo Nie ?

Rúca sa zvnútra

Na slovo skúpa

Je moja múza

Cítim sa hlúpa

Mám o ňu strach

Hladina stúpa

Kaštieľ sa rúca

Štrk sa zosúva

Smrť na perách

Pohľady púta

Neodporúča

Veď nie si súca

Z lásky je krach

Zo svojho vnútra

Beznádej súka

Bohu sa rúha

Mení sa v prach

Ži

Keď prídeš nocou prázdnou

A budeš smädný hladný

Mne stačí

Že si

Keď skončíš s každým plánom

Za všetko zodpovedný

Ja vravím

Len ži

Keď život stratí farby

Pohľadom blúdiš v diaľke

Tak znova

Maľuj

Z temnej olejomaľby

Vystúp na svetlo denné

A opäť

Kraľuj

Mučíš ma

Iným dávaš svoje dary

Zamkneš ma do klietky hanby

Mučíš ma

Dážď padá na cudzie hlavy

Vysušená hľadím z diaľky

Dusím sa

Plačem bez sĺz

A kričím bez slov

Tvoj horúci dych

Ma sprevádza tmou

Odvaha sa cení

Nie sme malé deti

Nielen samé kvety

rastú na lúke

Odvaha sa cení

nie zbabelé vnemy

naduté

Nie som slabá žena

chromá ani slepá

len žijem

Nie si celý biely

ani nemusel si

kriedu jesť

Netreba sa báť

kráčať ku hviezdam

ani pravdu hľadať

Mohol si sa báť

zámky otvárať

nezľakol by si sa

V trinástej komnate

nie je dokonale

bažiny mokrade

číhajú na slabé

telá

Mal si dosť odvahy

prekročiť prahy

pod spodok podlahy

a to je

veľa

Frozen

Zamrzol si

Mesačná krajina k sebe ma volá

Stratil si sny

Samota márnivá v duši Ti hlodá

Sedím na pni

Skrehnutá od zimy k sebe ťa volám

Snom mojím si

Zronená bez sily za tebou stonám

Zmrazil si ma

Chladivým dotykom mrazíš ma celú

Utýraš ma

Ľadovým bremenom hladíš ma holú

Milujem ťa

Človeka bez mena ľúbim bez slova

Nečujem ťa

A ticho bez teba

Je len  p r á z d n o ta

Trp člověče, jestli ti rvou po kouscích srdce, poděkuj jim ještě za svá trápení. Jsou krásnější než neurčitá prázdnota těch, kteří nemají čeho litovat.

Claude Achille Debussy

Vinná z naivity

Učiteľ – mučiteľ

skúšky mi dáva

Z lekcie života

prepadávam

Zmätené srdce

upadá

Keď veriť chce

aj v klamstvá

sebe aj iným

všetkým naivným

Vinná naivná

ležím a vstávam

Občas protivná

v lone netvora

zaspávam...

Vykoľajenie

Pomotané koľajnice

posunuli si hranice

spájania.

Pomýlene spaľujúce

odkazy do koša súce

pária sa.

Pokrivené čarbanice

robíme si ťahanice

vzájomné

Postavíme srdcia čisté

zneistíme aj to isté

parom vie....

Už nie sme ani dvaja

sedíš tu len ty a ja

bez slova

Nechápavo nás aj hravo

ťahá už zase za roh

Nevôľa

Bojujeme za slnko

nech je v nás teplo

Nevieme činiť lásku

láskavou

Zraňujeme sa vôkol

picháme hlavy na kôl

bláznenia

Vykoľajil sa vagón

oslepol jazdecký kôň

Zdlávil ma !

Submissívna princezná

Bola jedna krajina,

kde sa bili strach a sila.

Bola hojnosť veliká,

hus sa v zlate topila.

Bol tam jeden smutný princ,

nemal lásku, nemal nič.

Len cvendžanie peňazí,

lásku dievkou nahradí !

Nespútane, divoko,

žilo sa, hodovalo.

Dievčence na raňajky,

ústa plné pretvárky.

Popoluška nesmelá

z ligotu onemela.

Zbitá prišla, tančila

a črievičku stratila.

Princ sa zbláznil do kočky,

Ona popol a On bič.

Bez ega a bez vôle,

otrokyňa svojvôle.

Nešťastná je krajina,

kde vládne tyrania

Prázdno ducha ,tela,

činí z devy teľa.

Nádej

Tma zrána do večera

Ťažoba čo bolela

Tiaž nepriateľa na dosah cieľa....

Svetlo v sieti tunela

Balada to nesmelá

Kamenný gýč

Žena celkom bez mena

Bez viery skamenená

vidí len bič

Tma v zrode aj skonaní

Čo iné ju nahradí ?

Miliarda zvolaní, krv sa valí z vaní...

Svetlo koncom tunela

Nádej z duše vyviera

Že mám kam ísť

Žena celá zmenená

Bez bázne zanevrela

Na bič, chce žiť....

Mrznem

Skrehnutá od zimy

v studenej posteli

v ľadovom kaštieli

znášam krutosť pani Zimy

Nepovedal si mi

jak  nemotorne

neohrabane

bojujem s mlynmi

Schovaná v perine

tehlou sa zahrievam

či si len očný klam

volanie mámivé ?

Nevoláš nepíšeš

a predsa so mnou si

kým Ťa v duši nosím

lásku v sebe nekynožím

Snívam sa ti

ja sa ti len snívam

unáša ma príval

loďku bez ľudí

čo v dave blúdi

aj ty sa mi snívaš

hoci mám z teba miš-maš

len stopy v snehu

za chrbtom nehu

čas sme vyplytvali

ostali pozostalí

mávať nad hrobom

šeptať zbohom

túžim po objatí

schovať sa do dlaní

nájsť kľud mier

len ma hrej

Stratený raj

Zaľúbená

Zasľúbená krajina

Omámená

Omráčená dievčina

Zabudnutá

Zatuchnutá spomienka

Batoh hriechu

Zabalený do vienka

Zaseknuté

Zarazené snívanie

Osamelé

Otupelé zívanie

Zasypaná

Zahataná roklina

Zakopaná zahrabaná zdochlina

Impressia

Zapadli sme kdesi na polceste

zlo sa s dobrom miesi

Múzy kde ste?

Anjel v bahne si ma našiel

snažil previesť ma, no márne

rajskou záhradou

Z prachu vzaté

sa v prach obráti

Darmo plače

démon v ústraní

Moje tiene

obmedzenia

Kliešte čo ma

na prach trieštia !

A zo snov sú nočné mory

anjel smrti sa  vynorí

spoza oblakov

tmavej oblohy

Krehké šťastie

Jak slonica v porceláne

nemotorne kvety lámem

unavený trepot krídiel

aj šťastie je len na prídel ?

Trochu šťastia

štipka soli

Krutá rana

sa nehojí

Krehké krídla

majú vážky

naučme sa

seba vážiť -

si a ľúbiť

staré údy

Nech náš vánok

ďalej  prúdi

navzdory smrti

Horizont

miluj ma celú

s menom priezviskom

miluj ma celú

takú aká som

čo rýchlo prišlo

rýchlo odcvála

jak splašený kôň

spúšť zanecháva

miluj ma celú

nedokonalú

malú parcelu

pustú Poľanu

Milenec

Si vo mne stratený

a znovu nájdený

Cítim ťa v rozkroku

lížem si pery

čakám kým celý

sa oddáš trepotu

mojich krídiel

Si môj aj keď nie si

Strácaš sa kdesi

v pekelnej jame

Pahreba

raz požiar dohorí

len uhlíky tlejú

dosníva, dotvorí

sochár sochu celú

raz vášne dohoria

len pahreba plače

nad prázdnom popola

nad prácou bez pláce

raz rozum pominie

búraš sochu každú

z jedla sú pomyje

z lásky páchaš vraždu

raz navždy odídeš

necháš ma tu samu

radšej zajtra ako dnes

spomienky ostanú

Zmier

ostali sme len my dvaja

na dne pekla brána raja

spomienky nás dostanú

anjel spieva Hossana

dohoreli hviezdy noci

samota viac nenivočí

naše chladné sny

svetlom som pre tvoje oči

ty pre moje si...

Pozde

Spopolnený

fénix sa stráca

Dotleli

sviece kláštora

Zmeškali sme

nežný pocit

Brány rajské

sa zatvoria

Už vyschýňam

tvoje semä nenosím

Iným ženám

daroval´s kus večnosti

Jeseň plače

preniká do všetkých špár

Berie radšej

rýchlu smrť zo strmých skál

Maestrovi

Mlč

Miluj ma

Mimovoľne

Maľuj

Modré Madony

Módne momenty

Mŕtve monumenty

Memento Mori

mimo morí

Morduj Morenu

Maskulínnu

Medznú

Mosti

Medzi myšlienkami

Manipuluj minútami

Mystifikuj mokré múry

Mená

Mestá

Mulice

Mekku, Myrhu, márnice

Mysli mysľou mecenáša

Mrhaj mocou Modrofúza

medového motúza

Maj ma

Mimo

Mileniek

naMotaných Marťaniek

Modifikuj metafory

Milovník metriky

Mandant monetiky

Miláčik Moloch

Mrazivým

Mlčaním maskuj

Málo uMu

Vina

Najprv bola vina

od nej sa odvíja

každá jedna bolesť

vnorená do vína

Bývala som milá

než si porozbíjal

tie sny v teba

zrúcal dominá...

Vinná je nevina

nevinná je vina

Vinná a aj nevinná

je tá kvapka vína

Keď ťa nevídam

Aj slnce zhasína

Skrotená líška

Bez teba stratí sa

Črepiny lásky

ktorú sme rozbili

Načo tie hádky ?

Len strácame sily

Vinná je nevina

nevinná je vina

Vinná a aj nevinná

je tá kvapka vína

Stále je tu chyba

prázdnota ubíja

Nie som mĺkva ryba

ševeliť začínam

Besnenie Barbara

Útlak je balvan stále ťažší.

Znášaš, no zárez počítaš si.

Kvapka za kvapkou plní pohár,

Až raz ukážeš brutálnu tvár.

...brutálnosť v nás...

Nič mi nepripomínaj,

Ešte nie!

Zákerná brutalita,

Besnenie.

Víťazí tvoja pýcha,

Hlboko nezvažuje

Besnenie.

Odtrhnutí z reťaze

Všetci sme.

…

Nie si od barbarov lepší ničím,

Ak už nič nestaviaš, všetko ničíš.

Už slza za slzou plní pohár,

V zrkadle zjaví sa odporná tvár.

...nezmysel v nás...

Besnenie.

Začína sa

Besnenie.

Nič mi nepripomínaj,

Ešte nie!

Zákerná brutalita,

Besnenie.

Víťazí tvoja pýcha,

Hlboko nezvažuje

Besnenie.

Odtrhnutí z reťaze

Všetci sme.

Priepasť

Delí nás polka

republiky

Skade je toľká

pachuť viny ?

Samota trpí

odcudzením

a vtáky v tŕní

padnú k zemi

Ty  fajčíš

Camelky

Ja vláčim

karamelky

V samote

stratené

holúbä...

Blaznieme

len spíme jemne

Geniálny plán

Keď pán plánov

krok za krokom vedie

Je sám spásou

nič mu neutečie

Hladí a trestá

z omylov vyvedie

Z hladnej je sýta

z hriechu vykúpenie

Keď láskavý rodič

krok za krokom vedie

k samostatnosti

až ten čas príde

A stojíš sama

žiadna zrada

nik ti za chrbtom nestojí

a temná noc ťa obklopí

Ideš sama, odišiel sám

Taký bol plán ...

Vyhnaná z Raja

Vdýchol si mi

dych života a si preč !

Odprevadil

na kraj sveta nedal jesť !

Moja duša kvíli

samoty

sa stráni

Moje telo trúchli

za pokojom v Raji

Nesvojprávne kráčam neistými krokmi -

bábka v rukách hráča s ďalšími otrokmi

Kiež by si ma

držal večne

za ruku

Som len žena

neutečiem

osudu

Nočná mora

Do okien škriabu sa ti

všetky tie,

čo nezdolal si.

Krvavé pery,

sivé vlasy,

plašiť ich chceš,

no sú tu navždy.

Trhá ti šaty

svorka besných žien.

Slintá na teba

horda lačných tiel.

Osamelý.

Znásilnený.

Neplaš sa,

veď je to len zlý

sen.

Uplakaná v noci

Prší

kvapka dažďa

mi tvár hladí

Moja múza

inam hľadí

inú práši

Mrzí

ma že nie si

tu nablízku

ako kedysi

na letisku

vánok mrazí

Drzo

schovaný si

smeješ sa mi

kdesi medzi

písmenami

Láskou ma hrej

Krutá zima

kým si nebol

mrazila ma

svojou šeďou

Veď ma kúsok

prikri nehou

Zahrej

zostarnuté

kosti

dolámané

v minulosti

Vyčar dúhu,

moje nebo

Spálená

Ak zamkneš dvere minulosti

a zahodíš kľúč

aj s kúskom mladosti

ticho sa lúč

Keď opustíš láskavé dlane

pre nový ošiaľ

so zmätkom lane

strácaš košiar

Ak páliš mosty

pre márnosť sveta

spáliš si prsty

aj kúsok seba

Dvaja sme viac

Spolu sme viac

než jedno

deliac sa aj

o jedlo

Bez strachu

milujúc sa

Dôvera

milujúca

Dvaja sme viac

než ty a ja

skrachovaní

obaja

Bez ostychu

hádžem zvršky

keď ma kryjú

tvoje bozky

Buď len môj

Neupieraj

mi sám seba

Nebráň mi

dotknúť sa neba

Hlcem dúhu

tvojich očí

hreje ma ten

slastný pocit

Nebráň sa byť

iba mojím

veď pred tebou

nahá stojím

Len ma prikri

svojou láskou

štedré stoly

nad priepasťou

Láskavé Zbohom

Rozišli sme sa v dobrom

vycítila som ten zlom

kde naivne praská

láska

Keď hasnú hviezdy očí

a mizne vľúdny pocit

láska sa stráca

v šedinách

Smejem sa ti chladne

bič za strasti zradné

každá bolesť

dohára

Vraždím zvyšky citu

kradmo cítiš - si tu

poslednýkrát

vítaný

Kat-ica vzťahu krutá

bola na ťahu

putá

bezmocne padnú

k nohám

Zásnuby

Keď sa Zima

s Letom snúbi

hádajú sa

kto viac ľúbi

On je oheň

Ona kameň

pochybnosti

za sľub zameň

Pani Zima

s pánom Letom

unášaní

láskou preto

Prstienkom

si vernosť sľúbia

s protikladmi

ako ľudia

Mína

Nevrav že som Domina

bo ti zrúcam dominá

Topánka ma omína

topím lásku do vína

Láska nie je povinná

polčasová medzihra

Nehovor mi Domina

len na pekné spomínaj

Zavri ústa, počuj ticho

ľúb ma nežne, so súcitom

Nechaj nech som tá Mína

čo z pliec bolesť odníma

Milodar

Ak je pán tvoj mamonár

čaká ťa len milodar

Prerátaný na drobné

preň do studne neskočme

Miesto lásky atrapa

mesto vášeň utápa

Zbožňovaný stratený

milovaný naveky

Neviem sa smiať

Neviem sa už smiať

tvojím vtipom

a ľúbiť ťa jak mať

so súcitom

Nemetaj blesky

žhavú síru

nenič sebecky

moju lýru

Bo mrzne mi smiech

v nemej dlani

Boh odíde

na svitaní

Ostane hnev prázdnych očí

a poviedka čo nekončí

Ach

Ach

zas ďalší krach !

Pach

násilia

naháňa strach

Uff

hreje ma muff

Húf

mileniek

zanechá spúšť

Ech

ostal len decht

nech

spomína

v prvotný hriech

Milujem

Milujem lesk

tvojich očí

pohľad čo sa

vôkol točí

Ľúbim hrianky

na raňajky

a dni plné

záháľky

Zbožňujem cit

ktorým hladíš

toho nie je

nikdy nazvyš

Milujem ťa

ľúbim láskou

zbožne nežnou

až priezračnou

Slobodná v okovách

Z obrúčok obruče

protesty nehlučné

Zdrvení váhou tiel

pochyby prehlušme

Váhu jak z kameňa

jediné slovo má

Vášeň ma zradila

nie som viac slobodná

Nevinnosť mladosti

kládla som na oltár

Naivne verila

v lásku až za chotár

Trýznivé triezvenie

za oknom s mrežami

Trápenie bezbrehé

štrngá okovami

Pianista

Našiel si ma:

Osamelé  rozladené piáno

Svet bol iba

Ošumelé rozpadnuté divadlo

Zaznel si jak silný Organ

na smetisku orkán

priamočiarej  ľahkosti

prenikal si do kostí

Rozozvučal si mi nemé klávesy

Beznádeje chytil si za pačesy

Stíšil si a ja som sa rozspievala

iba s tebou

zahrám ódu

a v gala

Nahá nádej

Do roka a do dňa

povstali sme z ohňa

Obliekli si zlatý šat

nezabudli však snívať

Potajomky v noci bdieme

z ligotu sa vyzlečieme

Hrkútame sami dvaja

nad priepasťou a z okraja !

Tancujem na hrote noža

sleduješ ma spoza voza

Odieva ma jemný zamat

tvojho oka, tvoj hmat...

Zamrznutá priepasť

Zas je zima

a zas snívam

o Tebe

Stále trpšie

znášam svoje

trápenie

Soroška tu

v kocku ľadu

zamrzla

Sedím sama

nad vyznaním

pre Teba

Ó či ťažko

skladám ódu

na lásku

Ľúbosť naša

visí len na povrázku

Keď plačú dvaja

Keď dohrá hudba

odídu hostia

naše srdcia

sa len postia

Vášeň je zviera

v klietke reve

bolesť nás zviera

skalopevne

Keď plačú dvaja

nebo trúchli

a z konca kraja

znejú bubny

Srdcia sa sporia

o kus citu

bolia príkoria

tiene prídu

Zatratená milenka

Nie sme sami

Hoci veľmi chceme

Prieči sa mi

striehnuť si ťa v zime

Potajomky

kradnúť chvíle spoločné

Poza stromky

skrývať opojenie

Nepriznaná

láska stráca na sile

Neodolá

viacnásobnej presile

Ľúbiš ma ?

Povieš mi to očami ?

či ti pýcha počarí

Prídeš po mňa do jari

v zamrznutom chotári ?

Vezmeš ma raz do dlaní

nech mi to dni osladí ?

Budeme raz oddaní

starčekovia bez zbraní ?

Dočkám sa raz vyznania

čomu zábrany bránia ?

Len tri slová do prázdna:

Milujem ťa, neznáma !

Hon

Poznáš ten boj

keď láska umiera

jak ranené zviera

letíš za ňou

Keď hračka oddaná

nie je ti súdená

ty sa jej nevzdávaš

sleduješ do rána

Z lásky sú pomyje

čo kvitlo už hnije

Ježiš sa narodil v maštali

Naháňaš preludy

tvoj anjel už smúti

Hasnú hviezdy nad nami

Postavme si

Postavme si hniezdo lásky

pre nás dvoch

Vytesnime všetky zrady

všetko zlo

Postavme si celú pravdu

z poloprávd

Z vykopávky poskladajme

exponát

Zavrime sa pred rečami

žiarlivcov

čo nás večne rozoštvali

ich sírou

Zatiahnime žalúzie

iba prítmie

stíši rozbortené

arytmie

Mŕtvo

Otupno je samej doma

bez teba

otupene sedím

hľadím

pred seba

Neozývajú

sa kroky

neklepoceš

do kláves

Ďaleko je namôjveru

Spišská Nová Ves

Dieťa v škole

a ty v práci

samota ma

v dome kvári

Periem tvoje staré handry

dýcha z nich tvoj strach nedávny

Doslov

Renáta Bogdáni patrí k typickým literárnym zjavom, ktoré so sebou priniesli sociálne siete. Ako poetka predstavila svoju tvorbu nielen na svojej vlastnej facebookovej stránke, ale aj v spoločných literárnych skupinách ako sú Literárne neformality, Poviedka spoviedka a iné.

Jej verš je charakteristický ostrým šľahom, čo evokuje, resp. čiastočne ukazuje na to, že jej prvoradou doménou je novinárske pero, ktorému takáto ostrosť nie je cudzia, práve naopak, je žiadúca a vítaná.

Pri otázke, či je takýto „šľah“opodstatnený aj v poézii, môžeme dlhšie rozmýšľať nad odpoveďou. Potom však prídeme na to, že áno. Autorku to odlišuje od ostatných poetiek.

V debutovej zbierke básní Renáty Bogdáni by sme mohli nájsť istú náhlivosť, ktorú by jej renomovaní kritici mohli vytknúť, je však ospravedlniteľná vekom autorky, ale aj jej terénnymi skúsenosťami novinárky.

Hoci je táto zbierka intímne ladená - hovorí predovšetkým o vzťahoch medzi mužom a ženou, je v nej skrytý aj istý sociálny podtón, ktorý si nemožno nevšimnúť.

Bravúrnu hru so slovom nachádzame tam, kde sa autorka oslobodzuje od rýmu, pričom zostáva verná svojej zvláštnej a jedinečnej rytmike.

Vnímavý čitateľ iste nájde v tejto zbierke verše, ktoré pohladia jeho dušu a odzrkadlia mu jeho vlastné pocity. Stačí ju zobrať do rúk a čítať.

Zuzana Kuglerová

Epilogue

Renáta Bogdáni belongs to the typical literary findings, that were bringed by social networks. Like a poetess she has presented her creation not only on her own facebook page, but even in mutual literary groups like ,,Literárne neformality“, ,,Poviedka spoviedka“ and else. Her verse is characteric by a sharp wand that evokes, resp. partially shows that her first domain is newspaper pen, for which this sharpeness is not foreign, on the contrary, it´s desirable and welcomed.

At question, if this ,,wand“ is justified even in poetry, we can think longer over the answer. Then, we find out that yes, it is. It distinguishes the authoress from the others.

In the debut collection of Renáta Bogdáni‘s poets, we could find some hurrying , that could renowned critics rebuke her, however it´s pardonable by the age of the authoress, but even by her field experience of a journalist.

However this collection is intimly tuned – it says firstly about relationships between man and woman, there‘s hidden a social overtone, that can´t be unnoticed.

We are finding a daring game with word there, where the authoress is getting liberated by the rhyme, while she stays faithful to her strange and unique callisthenics. Impressionable reader will surely find in this collection verses, that stroke his soul and mirror him his own feelings. It’s enough to take it into hands and read

Zuzana Kuglerová

Table of Contents

Epilogue

MILUJ MA VIAC 1

Nepanikárte / Don´t Panic 2

Obsah 3

Miluj ma veky vekov 5

Nahí napoly 6

Lovec a zviera 7

Rúca sa zvnútra 9

Ži 10

Mučíš ma 11

Frozen 13

Vinná z naivity 14

Vykoľajenie 15

Submissívna princezná 17

Nádej 18

Mrznem 19

Snívam sa ti 20

Stratený raj 21

Impressia 22

Krehké šťastie 23

Horizont 24

Milenec 25

Pahreba 26

Zmier 27

Pozde 28

Maestrovi 29

Vina 31

Besnenie Barbara 33

Priepasť 35

Geniálny plán 36

Vyhnaná z Raja 37

Nočná mora 38

Uplakaná v noci 39

Láskou ma hrej 40

Spálená 41

Dvaja sme viac 42

Buď len môj 43

Láskavé Zbohom 44

Zásnuby 45

Mína 46

Milodar 47

Ach 48

Milujem 49

Slobodná v okovách 50

Pianista 51

Nahá nádej 52

Zamrznutá priepasť 53

Keď plačú dvaja 54

Zatratená milenka 55

Ľúbiš ma ? 56

Hon 57